**Referat fra bestyrelsesmøde den 11. august 2014**

Til stede var fra bestyrelsen:

Lars Grunth (larsgrunth@gmail.com)

Dorte Nørgaard (dorte.norgaard@gmail.com)

Mette Qvist (metteqvist@me.com)

Poul Tornøe (Poul.tornoe@gmail.com)

Inge-Lis Kalum (kalum@pc.dk)

Sigurd Næss-Schmidt (sns@copenhagenEconomics.com)

Thomas Gybel (thomas.gybel@me.com)

Ikke til stede

Rolf Meurs-Gerken (rolf@amalex.com)

Marianne Igel (marianne.igel@gmail.com)

Caroline Tarras-Wahlberg  ( [ctarrasw@hotmail.com](http://www.suzukiinstitut.dk/ctarrasw%40hotmail.com))

Lasse Ewerlöf (ewerlof@mail.dk)

**1. Meddelelser**

Formanden kunne meddele, at vores lejemål i Worsaaesvej 19,5 indflyttes den 15.8.2014.

**2.** **Undervisning**

Klaverworkshoppen i Ollerup for DDSI’s elever er ved at blive arrangeret. Klaverrepræsentanterne i bestyrelsen oplyste, at det pt kunne se ud som om, at der ikke er indkommet fondsdækning nok til at dække hele udgiften til workshoppen.

Det blev indskærpet, at bestyrelsen skal godkende et budget for afholdelse af arrangementer i DDSI’s regi. Undtagelsesvist besluttede bestyrelse, at man ville indestå for eventuelt underskud på op til 30.000 kr. af midler, som er indkommet via fondsansøgninger, og som ikke indgår i det godkendte budget.

Det overvejes fortsat, om det vil være muligt at ansætte en violinlærer. Det vil være muligt at starte op med en midlertidig tilknytning, og herunder iværksætte tekniske fællestimer for de lidt større elever.

Susanne Germer vil gerne fortsætte sin suzuki lærer uddannelse med henblik på at blive klaverlærer under instituttet.

Der foreligger et oplæg til hørerlærermateriale (metodikbog og øvehæfte) fra Inge Marstals side. Udgivelsen af materialet skal drøftes nærmere, men det vil blive anvendt i en foreløbig udgave i år. Der bliver eventuelt tale om, at der kommer en mindre elevbetaling

 **3. Økonomi**

Der foreligger endnu ikke et udkast til lejeaftale for de nye lokaler. Det blev besluttet, at der skal indhentes tilbud på rengøringen.

**3.1 Ansøgninger om fondsstøtte forår 2014**

Der er modtaget tilskud fra Beckett fonden på 22.500 kr. til violin- og klaver masterclass.

**4. Instrumentbanken**

 Det er konstateret, at nogle af instrumenterne er underforsikrede, derfor skal alle udlejede instrumenter gennemgås. Der vil blive sat opslag op om dette på hjemmesiden. Det er planen, at gennemgangen sker i forbindelse med fællestimer.

Instrumenterne vil blive låst inde i de nye lokaler.

**5. Flytning til nye lokaler**

Der leveres stole mv. medio september , og indtil da bruges de gamle stole.

Nøglerne til Huset i Gentofte er afleveret. Skulle man have en nøgle, kan den sendes til Aurehøj Gymnasium, Skolevej 7, 2820 Gentofte eller afleveres på skolen kontor.

**5.1 Udlejning af nye lokaler til anden side**

Der skal udarbejdes en manual for, hvorledes vores nye lokaler kan lejes, og det skal undersøges, om de kan bookes over hjemmesiden.

**6. Eventuelt og næste møde**

Næste møde fastsættes til den 6.10.2014, kl. 19-21, i lokalerne på Frederiksberg.